OpenLLM-France/wikimedia huggingface dataset:
# Yan ha Marivonig

| ◄ Ar c’hoziad paour | Yan ha Marivonig | Malloz ar gannerez-noz ► |
(envoriou tremenet)
* De-mad, dous Marivonig
* Penoz ’man kont ganit ?
* Klanv e oa ma c’halonig
* Hep klevet komz diouit…
* Ma flijadur, ma yec’hed
* Eo da welet bepred :
* — N’eus ket evel Yannig
* Da garout e zousig !
* Laret e oa bet d’in-me,
* — Marvad gant teodou fall
* — N’az poa ken a garante
* Evidon vel gwechall ;
* Neuze me laris kerkent :
* — C’houi ra d’in kalz a fent…
* Dalc’hmad Marivonig
* A garo ha Yannig !
* D’ar goanv, ma muian-karet,
* Enpad an nosveziou,
* Me a deuïo d’ez kwelet,
* D’ez kwelet a wechou ;
* Da gana d’it dudius
* Ma zon garantezus :
* — N’eus ket evel Yannig
* Da garout e zousig !
* Pa deuï, d’an neve-amzer,
* Ar pardoniou en dro,
* E lakfomp hon dilhad kaer
* Evel daou zen faro ;
* Ha te a laro neuze,
* Pa vi eus ma c’hoste :
* — Dalc’hmad Marivonig,
* A garo he Yannig !
* Dimeus da wir garante
* Me a vezo lorc’hus ;
* En dizro ganin ive
* Te a vo evurus…
* Rak d’it-te, ma zurzunel,
* E vin betek mervel !
* — N’euz ket evel Yannig
* Da garout e zousig !
* Hon c’halonou ken tener
* N’hallfont, o nan biken,
* Tremen o zammig amzer
* An eil pell eus eben ;
* Dre-ze pa vefomp en oad,
* Te laro d’ez tud vad :
* — Dalc’hmad Marivonig
* A garo he Yannig !
* Me ive dimeus ma zu
* A lavaro d’am zud :
* — Klevet ma feden dustu,
* Ho mab an eus ar vrud
* Da garout eur plac’hig fur,
* E vestrez, a dra zur,
* — N’eus ket evel Yannig
* Da garout e zousig !
* Oh ! neuze, ma c’harante,
* Marivonig karet,
* E vefomp hed hon bue
* Hon daouig unanet ;
* Ha goude gant levenez,
* Ni gano hep paouez :
* — Marivonig… — Yannig…
* Yannig — Marivonig !!
# Yann an Arc’hantek

Oberennoù damheñvel pe handelvoù all zo ivez, gwelout Iann ann Arc’hantek.
| ◄ Ar Wreg he daou bried | Yann an Arc’hantek | Ar Merdedi ► |
* Janed Helari, merc’h he mam,
* E braoa plac’h a vale dinam,
* E braoa plac’h a vale dinam.
TRADUCTION. — Jeannette Helari, fille de sa mère, — Est la plus belle fille qui marche sans tache.
Chanté par Maryvonne le Flem, Port-Blanc.
* Janed Helari, merc’h he mam,
* E braoa plac’h ’vale dinam ;
* Ha ne gred ket sevel he fen,
* Gant an dudjentil e goulen.
TRADUCTION. — Jeannette Hélari, ﬁlle de sa mère, — Est la plus belle ﬁlle qui marche sans tache ; — Et elle n’ose pas lever la tête, — A cause des gentilhommes qui la demandent.
Chanté par Augustine Kerleau, Port-Blanc.
# Krampoesa

| ◄ Eur gannerez | Krampoesa | An torrer-mein ► |
D’an Aotrou Even, Noter e Landreger.
* ’Us da vouded ha keuneud moan
* ’Tomm ar pilligou war an tan.
* An toaz a zo war al leur-zi,
* ’N eur vasin gouevr pe bodez pri.
* Ne labour ket ar rozell c’hoaz ;
* An hanaf a zamm ar c’hravaz.
* E tu pe du eus an oaled
* Lard ha larderez ’vez gwelet.
* En eur c’hornig war eur skabell
* Eman o c’hortoz ar spanell.
* Met perag da ze taol evez ?
* Sellomp ’ta ouz an aozerez.
* ’Barz an tommder n’eo ket iskis
* E vefe e korf he hiviz ;
* Na zougfe ’met he broz dindan :
* He micher ’zo eur stad a boan.
* Ha, va zud paour, ar rumm nevez
* Ne gar ket kaer aoza krampoez ;
* Aon ’deus da veza mogedet,
* P’ eo gwir her renkan lavaret.
* Ha muioc’h-mui ’mesk an hern koz
* ’Kaver pilligou o repoz.
* E gaou ez afemp d’en em glemm :
* Dalc’homp drant ha lirzin hon dremm.
* Petra ’dalv termal hep termen ?
* Gwell eo tanva eur grampoezen.
* Evel-se ’ra ar mevel bras,
* Ha, war e lerc’h, kalz re-all c’hoaz :
* Ar bugel o tont eus ar skol,
* Kement ’vez bemde ouz an daol ;
* Marteze meur a amezeg ;
* Enno ne gavin ket abeg,
* Rak ’vidoun ’lipen va mourrou
* En deiz ’tomme ar pilligou.
* Mat ’veze dreist-holl ar c’hrampoez
* Servijet e ti va mestrez.
* ’Trezomp hon daou ’vezent rannet,
* Er memes asïet debret.
# Kovizion Janed

Oberennoù damheñvel pe handelvoù all zo ivez, gwelout Covizion Jannet.
| ◄ An Doganed | Kovizion Janed | Fransez Simon ► |
* Ter mestrezig me am oa bet,
* Bombadiné, Bombadinette !
* Ter mestrezig me am oa bet ;
* Na ouien deus pini sellet.
TRADUCTION. — Trois petites maîtresses j’avais eu — Bombadiné, bombadinette ! — Trois petites maîtresses j’avais eu ; — Je ne savais pour laquelle me décider.
Chanté par Maryvonne le Flem, Port-Blanc.
# Kreden en Doue

Oberennoù damheñvel pe handelvoù all zo ivez, gwelout Gourc’hemennoù Doue.
| ◄ Giriou prisius | Kreden en Doue | Donezon Jesus ► |
"Gourc’hemenno Doue"
* 2.
* Tud veo gwelet an toul dister
* El leac’h m’az eet en ber amzer;
* Pa eo gwir e renkfet mervel
* N’em roit d’ar Zalver fidel.
* 3.
* Tud kez ar pri vo ho kwele,
* En despet zur d’hoc’h holl leve.
* Ar re vras koulz hag ar beorien
* Renko mervel ’ben ber termen.
* 4.
* O Krist, ro demp brema ar c’hras
* Da vont d’az kaout etal da groaz,
* Vit beza ganet pardounet
* Zalvet holl, ha santifiet.
# Krist hor Redimer

| ◄ Dever ar pec’her | Krist hor Redimer | An ilis universel ► |
"Fontanella"
* 2.
* Eur bec’herez vras pardounet,
* Dre veritou prizus he wad;
* He c’haloun lous zo bet gwalc’het
* Ha chanchet a gren he gwal stad.
* 3.
* Doura reaz he dreid gant daerou,
* Ho sec’ha reaz gant bleo he fenn
* Nerz he c’harante d’an Aotrou.
* Oa kuzet ’mert d’ar C’hrist hepken.
* 4.
* Piou hell diskleria he sonjou?
* He c’haloun glac’haret ha trist
* Frealzet eo bet gant ’r c’homzou
* Lavaret dre c’henou ar C’hrist.
* 5.
* Karantez feiz ar bec’herez
* Ro d’an holl gristenien skouer vad.
* Diskouez a reaz he c’harantez,
* Goude beza goalc’het dre’r goad.
* 6.
* Pa eo hor fec’hed pardounet
* Kleomp karout Krist dreist pep tra.
* Var ar C’halver n’euz hon frenet
* Dre eur garantez ar vrasa.
# Kreiz-Ker (1)

| ◄ Kelou ouz bro al loar | Kreiz-Ker | Karigel an Ankou ► |
* Eur paotrik, o welet
* Tour Kreiz-Ker goareet
* Hi fenn tal dor an ee,
* Evelhen c’houlenne :
* » Piou en euz-t’han savet
* Bete bro ar stered
* Ha ker koant ma lavar
* Pephini oud dispar ?
* Kerkent seblant d’ez’han
* Klevoud ar c’homzou man :
* » Savet oun bet, bugel.
* Gant ar Feiz ; ken huel
* Vit beza eur skouer vad
* Da bep kaloun Breizad,
* Vit ma savo ive
* Hi bedenn da Zoue.
* Gwel a ze mar kaver
* Ker braouik tour Kreiz-Ker
* Ma ne veler eun all
* Trec’h d’ez’han e bro gall.
* Me garje esperout,
* Dre va c’hened, plijout
* Awalc’h evit derc’hel
* Da zel war Breiz-Izel.
* Bennoz d’id mar gellez
* Prizoud an dantelez
* Gant pere oun gwisket.
* Nep m’hen deuz kizellet
* Oa leun a garantez.
* Te, ive, lak evez
* Da boagna vit da vro
* Ma vit henvel d’ez’ho. »
# Kreiz-Ker (2)

| ◄ Sklerijenn | Kreiz-Ker | Dre aman, dre aze ► |
* Kreiz-Ker, peger brao d’az kwelet,
* Da bennik kuzet er goabren !
* Evel bleuniou tan, ar stered
* Strink a dreuz da dantelezenn
* Ho sked, d’abardaez en han.
* Kreiz-Ker, d’id deiz mad a laran.
* Pa oan gwechall en da gichenn,
* Sempl evel eur perroket bloa,
* O klask distaga penn da benn
* Rosa Rosæ, templum templa,
* Nag a wech e choumen bodet
* D’az gwelet ker mistrik brodet !
* Oh ! eur mintinvez, n’ouzez ket,
* Em beuz te kavet koantoc’h c’hoaz,
* Koantoc’h eget n’oufenn laret.
* Boue zo tremenet trizek vloaz.
* A pa vevfenn pemp gwech pelloc’h
* Vid’oun na vi nemed kaeroc’h.
* War-zu Bro-Zaoz e oamp en hent.
* Eun avel blei a strope
* Ar gwerniou ken a wigourent.
* An noz tenval du hirvoude
* Frouden dansal oe pell d’iouzomp,
* Ar c’houmou valse ma c’houeziomp.
* Ar paour kez lestr, vel eur grogenn,
* Nije war ar mor fuloret,
* Wagenn hen gase war wagenn.
* Ar stur vel pa vije torret
* N’en doa tamm nerz evit senti,
* Nag an ijin-tan ’vit trec’hi.
* En hevelep doaré, e lec’h
* Rodal e mor du ar zaozon,
* Hi n’em gavaz etre divrec’h
* Ot glaz Kastel-Paol-a-Léon.
* Va joa ! p’arruez goulou deiz
* D’az kwelet, Tour koantik a Vreiz !
* Sellit, mignouned, sellit ta,
* Sellit an touriou ker brudet,
* Oh ! Sellit, sellit da genta,
* Ar gaera heller da velet.
* Kreiz-Ker biniget, an ervad
* Evaz pez felle d’in larad !
# Krenn-Lavarou

| ◄ Ar Potr-koz Mizer ha Sant Pêr | Krenn-Lavarou | Ar Mesaër-Denved a c’honeaz merc’h ar Roue gant ur gir hep-ken ► |
Diwar breac’h al labourer ’man ar bed holl o veva. x Va mab, re goz eo ann douar evit ober goap anezhan. x Kass da ero da benn. x Seul gentoc’h, Seul welloc’h. x Un dra grêt na tle netra d’un dra da ober. x Ar gwella bara da zebri A vez gounezet o c’houezi. X Dioc’h a ri E kavi.
II.
Er bloaz biseost nep a ve finn
Douar askol, douar ed ; Douar radenn n’e-d-eo ket. x Douar treaz, douar ed ; Douar radenn n’e-d-eo ket. x Douar meinok. Douar greunok. x Diwar ann treuz-ieod e vez ed ; Diwar ann onkl na vez ket. x Gant ar prajou ez eo a vager al loened ; Al loened a ro teil, hag ann teil a ro ed. x Bezinn loued ha teil breign ’Ra d’ar c’houer sevel he geign ; Bezin breign ha teil loued Lak’ ar c’houer da glask he voued. x Na espern teil, met espern had, Ha mar t-eûz hadet un dornad, Te hen devezo ur falsad. x Pa hadi, kass had, Pe losk dihad.
III.
Pa sav al loar abars ann noz,
A lak’ ann heiz da veza dru. x Pa gan ar ran en kreiz ann deiz, E vez poent gounid (hada) ann heiz. x Pa gan ar ran en kreiz ar prad, E vez poent gounid pep had, Nemet al lann hag ar pilad. x Hada lann en pep miz Nemet enn miz Eost, ha pa vez avel viz. x Blavez hoginn, blavez ed, Blavez irinn na ve ket. x Blavez c’huiled, blavez ed, Blavez gwenan na ve ket. x Seiz blavez sec’hour na reont ket ur blavez kernez ; Ur blavez glebour hen grafe. x Ar falla gounid euz a Vreiz A zo gwiniz war-lec’h heiz. x Goude gwiniz, gounid (hada) heiz, Gwella gounid a zo en Breiz. x Ar pez a zo grêt gant va zad
# Son ar Jistr

| ◄ Son Fleurenn ar Yaouankiz | Son ar Jistr | Son ar Gwin-ardant ► |
* Digasit d’in, m’ho ped, mignoned,
* Va zelenn goz evit mervel ;
* Marteze, ’rôg ma ’mo peurzonet,
* E teuy an Ankou d’am gervel ;
* Digasit atao
* Va zelennig vrao
* ’Meus ganti keit all c’hoariet jabadao,
* Ma veulin c’hoaz, mignoned,
* Jistr ar gwir Vrezoned.
* An devez ma oan bet dizonet,
* E oa blaz fall war va genou ;
* Met eur banne jistr a oa tennet
* Ha laket d’in em c’hrabanou ;
* Ar werenn kerkent
* ’Voutis ’tre va dent,
* Ar jistr a redas e-unan gant e hent ;
* Biskoaz aboe, mignoned,
* N’am eus fallgalonet.
* E-pad va holl buhe dremenet
* Netra n’ deus kanet va zelenn
* Nemed Doue, Breiz hag ar Gened,
* Ar bleuñ aour hag ar Jistr melen ;
* Ha biskoaz n’am eus
* Labeet va c’hleuz
* Gant traou da gas tud korf hag ene d’an treuz,
* Vel hini-kréñv alaouret
* Pe kos gwin Gallaoued.
* Dre ’r sort evachou ne brienter
* Nemed glac’har ha fallente,
* Lec’h ar jistr a brezeg ar c’huñvder,
* Al levenez, ar garante ;
* Rak gantan vê graet
* Eur zav d’ar spered
* Beteg an oabl glaz lec’h ma lugern stered ;
* Diwar jistr e vê kanet
* En yez ar Vrezoned.
* Ar jistr an eus eur galon dener
* Da gemer perz e stad an dén ;
* C’hoarzin a ray pa vefet seder,
* Ho frealzi mar pê anken :
* Nag a zonj c’hoero
* ’N eus kaset en dro,
* Nag a lamm rôet d’ar blanedenn garo,
* Nag a daelou ’n eus sec’het
* En eun derri zec’hed !
* Ar jistr, evel an heol binniget,
* A lak pep tra al liou gantañ ;
* Dre e c’halloud e vê kinniget
* D’ar paour an hunvreou koantañ :
* Rei ’ra da Yann gêz
* Eurusted hag aez,
* Levenez, dudi, nerz ha pinvidigez,
* Pa verv e-deun e volenn
* Splannoc’h vid aour mélen.
* Oh ! ma n’evfê ken ar Vrezoned
* Netra nemed dour avalou,
* Vefent barrek eun de da zonet
* Da drec’hi war an holl boblou ;
* Dalc’hit ’ta, potred,
* Da jacha bepred,
* Forz pe badeziant, pe dimei pe eured,
* ’N eun drinka ’tre mignoned,
* War jistr ar Vrezoned.
* Va mouez a glevan o c’houitellat,
* Tostât a ra d’in an termen ;
* Kerc’hit-hu d’in c’hoaz eur skudellad
* Jistr alaouret arôg tremen ;
* Dispont rak maro,
* Trinkomp tro-war-dro,
* Kenvo d’ac’h, va zud, va zelenn ha va bro,
* Ha kement tra ’m eus kanet
* Aboe m’ emon ganet !
* Setu va fenn karget a dommder
* Ha va c’halon leun a esper ;
* Breman me c’hay dinec’h ha seder
* Da glask digor digant sant Per ;
* Hag hen lavaro
* Kerkent ma welo
* Liv ar jistr melen e korn va muzello :
* « Digoromp frank adarre
* « D’eur Breizad a zoare ! »
# Son ar Pillaouer

| ◄ Madelenik | Son ar Pillaouer | Ar C’hemener ► |
* Va zad en deuz va demezet
* Da eur flaeriuz pillaouer ;
* E Lokefret ez eo ganet
* E komanant Toul-al-Laer.
* Diskan. — Foue, foue, foue d’am zammig aotrou
* Gand he stoup hag he billaou !
* Ann devez warlerc’h he eured
* E oa foar e Landerne :
* Va Iannig evel ennn durzunel
* A sav pront euz he wele.
* A vec’h e ve ’nn anter-noz anter
* Ma tan dija he gorn-butun ;
* Diskrouga ra he grog-poezer :
* Setu hen war hent Sizun.
* Va Iannik pa ia d’ar foariou.
* A vez ato mezou-dall ;
* Prest a oa da goll he vragou
* E Montroulez, en deiz all.
* Va Iannig a zo eunn aotrou
* He dog war goste he benn ;
* Mar selfec’h euz he vragou,
* E welfec’h he groc’hen.
* Pa vez pignet war he azen
* E tousk he dammou pillaou,
* Evel eunn impalaer romen,
* Ez eo berr en he gomzou.
* Pa zai ann ankou da rida
* Toul va flaeriuz pillaouer.
* Me ziredo da lavaret
* E kommanan Toul al-Laer :
* Ridet eo va zammig aotrou
* Gand he stoup hag he billaou.
Chanté par M. Stéphan, pharmacien à Roscoff.
# Son ar C’hemener (M. Abgrall)

Oberennoù damheñvel pe handelvoù all zo ivez, gwelout Ar c’hemener.
* 1
* C’houi hoc’h euz klevet me a gred
* Tran lar dirèno
* Ar vugale o lavaret
* Tran lar dira lon la
* Tran lar dirèno
* 2
* Ar c'hemener ne d'eo ket den,
* Nemed kemener ne d'eo ken.
* 3
* Ne dle ket beza enterret
* Nak er porched, nak er vered.
* 4
* Nemed e korn eur parkad kerc’h
* Holl chas ar barrez war e lerc’h.
* 5
* Mar d’eo ar gemenerien holl,
* Evel ar re zo e Lambôl.
* 6
* O va Doue, nak a c’hevier,
* Var an torchennou a glever !
* 7
* Ma vent destumet piz ha mad,
* E ve aneo meur a zac’had.
* 8
* Ha Paolik lipfe e vourrou,
* Divâr eur seurt bern pec’hejou.
* 9
* Mez d’ar c'hemener pa varvo,
* Siouaz ! Doue a lavaro :
* 10
* Kerz a zirazon, torchenner
* Da welet p’leac’h ’ma da c’hevier.
* 11
* Kaër am euz trei al levriou koz,
* A lenner en tiez diouz an noz.
* 12
* Sant ebed enno ne gaver
* Hag a vije bet kemener.
* 13
* Sant Joseph a zo bet kalvez,
* Santez Zita a oa matez,
* 14
* Sant Per a zo bet pesketaër
* Mez sant ebed n’oa kemener.
* 15
* Sant Krepin a oa kereour
* Sant Hamon a oa marc’hadour.
* 16
* Sant Vaze a oa skrivanier
* Mez sant ebed n’oa kemener.
* 17
* Sant Izidor oa labourer
* Sant Fiakr a oa jardiner.
* 18
* Ha sant Herve a oa kaner
* Mez sant ebed n’oa kemener.
* 19
* Sant Moris a oa ofiser
* Sant Honore oa kourroter.
* 20
* Sent a zo bet e peb micher
* Mez sant ebed n’oa kemener.
* 21
* Rak-se tud an holl micheriou
* ’Deuz eur patron ’barz en nenvou.
* 22
* Ha me gavo ’bars ma vin êz
* Eur patron d’ar c'hemener kêz.
* 23
* M’euz ket amzer da vont a bell
* Ha rak-ze pa ne gavan gwell.
* 24
* Te vo patron, ar c’hemener
* Lusifer goz, tad ar geier !
# Son ar baourentês

| ◄ Son ar patatês | Son ar baourentês | Potr he vleo melon ► |
Tostaët, compagnonès, ha gant patiantet
Deut da glewet eun disput, a zo newez zavet, ’Zo grêt ’tre ar baourentès hac ar binvidigès,
’Clasq goûd pini anezhe c’honeje ar procès.
Da genta, ar pinvidic a zerr he hol voïenn,
Ha gant eur sertenn maliz, diwar goust ar bewienn.
Monet a ra ar paour-ma ’n tal dôr ar pinvidic,
Mont a ra d’hen zaludi, gant eur vouez manific :
— Demad d’eoc’h, ma faeron, setu me deut d’ho ti.
— Na deu ket d’am zaludi gant seurt effrontiri !
Carget ez eo ann hentchou anoc’h, a vandenno,
Ha mar carfenn lodenni, mann ganin na vâno !
Kerz a lec’h-se, emez-han, p’ôtramant m’es casso,
Gant ar vaz a zo em dorn, ha keit ha ma pado !
Kerz a lec’hse, emezhan, dimeuz a dro ma zi,
Pe me a leusco warnout ma c’hi braz, d’es tibri !
C’hui ouiè ’walc’h, emezhan, ewit comer maouès, C’hui ho pije bugale, ha calz a baourentès.
— Mar am eus-me bugale, ho ’m eus digant Doue,
’Wit lacad ar pinvidic da zalwi he ine.
N’oc’h eus ket sonj, ma faeron, ar pez a c’hoarveze
Na gant ar fals pinvidic, o tastnm he danve ;
Na gant ar fals pinvidic o tastum he voïenn,
Ha gant eur sertenn maliz, diwar goust ar bewienn ?
— Distro ama, ma mignon, ha me a raï dide
Nac eun draïc bennaket brema da gass d’ezhe ;
Ha ped Doue ewit-on, ma ’z amb hol da repoz,
’N eur veuli ’n otrô Doue, en gloar ar Baradoz !
Eur baourès coz.
# Son ar Gemenerien

Oberennoù damheñvel pe handelvoù all zo ivez, gwelout Ar c’hemener.
| ◄ Ezen an Noz | Son ar Gemenerien | Minorez Penn-ar-Roz ► |
                         WAR DON : Deit pôtred, deit merc’hed
* Abaoe pell amzer e sonjen :
* Pegoulz e c’hallin-me
* Kreski, dre eur zonig ouspen,
* Kanaouennou Kerne,
* Evit gallout, hervez ma c’hoant,
* Meuli a vouez uhel
* Ar gemenerien, pôtred drant,
* Enor hon Breiz-Izel :
* Rak nan eus , en nep lec’h,
* Tud ken sart ha ken dinec’h :
* Diskan :
* Deut holl eta, diredet, Bretoned,
* D’o c’hanan en eur vouez,
* D’o meuli hep paouez
* A !
* Deut eta, diredet, Bretoned,
* Da ganan gant enor
* Kemenerien Arvor !
* Ar vicherourien en hon Bro
* ’Zo hirie niverus ;
* An holl a veul, gant o hano,
* O labour talvoudus ;
* Brudet bras eo ar botouer,
* Kalvez, milinerien
* Mes ar maout ’zo d’ar c’hemener,
* Ken drant war e dorchen.
* ’Vit gwir, bravât micher
* Eo hini ar c’hemener !
* Ar c’hemener, pôtrig laouen,
* ’Zo brudet mad dre-oll ;
* Bepred seder, mistr ha kempen,
* Karet eo gant an holl ;
* Gant e deod distagellet mad,
* E dezennou fentus,
* Pep-hini, goneet da vad,
* A lavar evurus :
* Ya, en gwir, m’hen lavar,
* Ma c’hemener ’zo dispar !
* Pôtrig yaouank, ar c’hemener
* A blij d’an holl verc’hed ;
* Gant eur zell eus e lagad skler
* E trid kalon Janned ;
* Ar pôtrig-ze a zo ken koant,
* E gomz ken dudius !
* — Gant hennez, heb mar, eme Fant,
* Me ’vefe evurus !…
* Rak dinec’h ha seder
* E vev gwreg eur c’hemener.
* Ar Vreiziz koz a lavare :
* — Paourkez kemenerien ! —
* Ne oa ket gouest nao aneze
* Da dalvezout eun den.
* Ar vrud fall-ze, gant an amzer,
* ’Zo tec’het eus Bro-Vreiz ;
* Breman enor ar c’hemener
* A zo dillac’h ’n hon c’hreiz :
* Ha n’eus ket eur Breton
* Muioc’h ter ha dispouron.
* Breman, piou a c’hall laret c’hoaz
* Ar vad a ra d’an holl ?
* Ar zervij a rent ’zo ken bras
* N’hallfomp ket hen digoll ;
* Holl hon deus ezom aneza
* Yaouank, koulz evel koz ;
* Paour ha pinvidik, hetomp eta,
* Gant ar gwellan bennoz,
* Bue hirr ha seder,
* Yec’hed da bep kemener !
* Tud kalonek a Vreiz-Izel,
* A boagn bemde, bemnoz,
* Da rei ’n hon zouez eur renk uhel
* D’ar gwiskamanchou koz ;
* Barzed Arvor, klaskit an tu
* Eus ar veskennerien,
* En o c’hreiz e verv c’hoaz gwall dru
* O diagentourien ;
* Ya, en dud-ze ken reiz
* Eman stard karante Breiz !
* Holl, war ar bed trubuilhus-man,
* Hon deus enebourien ;
* An teod fall ne espern netra
* Na kemener, zoken ;
* Kalz a lavar int gwaperien,
* Farsourien disprizus ;
* Bezomp bepred prest d’o difenn
* Ouz gevier ken spontus :
* En peb lec’h, da viken,
* Bevet ar gemenerien !
# Son ar Gwin-ardant

| ◄ Son ar Jistr | Son ar Gwin-ardant | Son va Mestrezig ► |
* Amzer oa bet hag e renê
* En Breiz duked pe rouane ;
* Bremañ n’anveer ken anê ;
* Hag eur roue zo koulskoude,
* Gê !
* E c’halloud o kreski bemde.
* Amzer oa bet hag e stouê
* Pennou Breiziz dirak Doue
* Bremañ war o farlochou tre,
* War o c’hein pe war o gourve,
* Gê !
* E pedont o Doue neve.
* Amzer oa bet hag e vijê
* Eur wech ar bloa ar meurlarje ;
* Bremañ raer aneañ bemde
* Tra ma pad an tammig danve,
* Gê !
* Tra ma chom gwerzig eur banne.
* Amzer oe Breiziz a larê
* Ne drec’hjê seurt war o gourre ;
* Bremañ, dinerz evel eur préñv,
* Diskaret gant an hini kréñv,
* Gê !
* Koue potr Breiz war e benn a-dréñv.
* Amzer oa bet Breiz a zavê
* Pejou tud, pejou bugale ;
* Bremañ, diwad ha didalve,
* Vê tammou tudigou vel-se, (an dorn raez ar glin)
* Gê !
* Poan an diaoul o welout anê.
* Amzer oa bet Breiz a vagê
* Tiegeziou a garante ;
* Breman vê lac’hadeg gantê,
* Bugale, gwazed ha gwrage,
* Gê !
* Sodet holl gant an hini-krê.
* Amzer oa bet Breiziz a rae
* Korfadou jistr ha chufere ;
* Bremañ ’ brizont ken an traou-ze
* Balamour, o tremen aze, (an dorn raez ar bruched)
* Gê !
* ’Skrabont ket vel an hini-krê.
* Amzer oa bet hag e varvê
* Breiziz evid o librente ;
* Bremañ vent gant an hini bae
* Ha gant an hini vout ennê,
* Gê !
* Ar brasa kofad hini-krê.
* Amzer da zont, lec’h ma kanê
* Ken dudius war he mene,
* Breiz a ouelo kichen eur be
* ’N eul luskellat he bugale,
* Gê !
* Lac’het holl gant an hini-krê !
# Son ar Yar

Oberennoù damheñvel pe handelvoù all zo ivez, gwelout Zon ar iar.
| ◄ Annaig | Son ar Yar | Al Louarn Galant ► |
* Et ema yarig er ween,
* Tam tou de riti tam tou de ri riti ta, tra la la !
* Et e ma yarig er ween,
* Penoz rin-me d’ezi disken ?
TRADUCTION. Ma poulette est allée dans l’arbre, — Tam tou de riti, etc. — Ma poulette est allée dans l’arbre, — Comment la ferai-je descendre ?
Eadem.
* En Kergrist-Moelaou, en kreiz ker
* Dige dou dei la rideno !
* E zo gwe fo hag a zo kaer,
* Dige dou dei tan la larida,
* Dige don dei larideno !
TRADUCTION. — A Kegrist-Moelou, au milieu du bourg — Diguedou deï la ridaine ! — Il y a des hêtres qui sont beaux — Diguedou, etc.
Chanté par M. l’abbé Guillou, recteur de Plourac’h, Phono Y. le Moal.
# Son ar Spern-Gwenn

| ◄ Son al Lann | Son ar Spern-Gwenn | Son an Eured ► |
* Ken brao tra vel am eus kavet
* Aboe an de ’mon bet ganet,
* Ken brao tra vel am eus karet,
* Eo, da viz mae, deus ar beure,
* Gwelout, ken koant hag eun hunvre,
* Glizennig mae war he gourre,
* Eur vleuñvennig ken glan, ken gwenn,
* Ken dudîus ha ken laouen,
* Eur vleuñvennig war ar spern-gwenn.
* Gwisket ganti eur gorfennig
* Seurt n’ devê ket plac’h pinvidik,
* Digor ganti he c’halonig ;
* ’N eur dol en avel eur c’houez-vad
* A bik kalon an tremeniad,
* ’N eur dol en êr he « devez mad » ;
* ’N eul lavaret d’ar reuzeudig,
* D’ar c’hlasker-boed, d’ar c’hlanvidig,
* ’N eul lavaret : « C’hoarz ’ta, kêzig !
* « C’hoarz ouz kuñvelez ar vuhe ;
* « Aet eo kuit ar goanv didrue ;
* « C’hoarz ouz madoberou Doue !
* « Va c’houéz-vad a zoug madelez,
* « Ha va yaouañkiz levenez,
* « Ha va zae wenn pinvidigez. »
* Oh ! ma chomfê bepred en êr
* C’houéz-vad ha bleuñigou tener,
* Ma peurbadfê ’neve amzer !
* Met ar bleuñ nij gant an avel,
* Ar c’houez-vad ehan da zevel ;
* Bleuñ ar spern-gwenn a rénk mervel.
* O wel’t bleuñ ken buhan hejet,
* O wel’t c’houéz-vad ken pell nijet,
* Am eus bet aliez soñjet
* Er merc’hedigou yaouank flamm
* Vê dilammet digant o mamm,
* Merc’hedigou koant ha divlam,
* Ne chom war o lerc’h netra ’bet
* Nemed an éñvor, kuñv meurbed,
* Deuz eur c’houézig-vad a oa bet !
# Son ar boto lezr

Oberennoù damheñvel pe handelvoù all zo ivez, gwelout Zon ar boto lezr.
| ◄ Son joaus da dansal | Son ar boto lezr | Ar Jeldron bras ► |
* Disul ar beure, pa zavis,
* Tra la la la la la la la lei !
* Disul ar beure, pa zavis,
* Na ti ma mestrez a welis.
TRADUCTION. — Dimanche matin, quand je me levai — Tra la la la, etc. — Dimanche matin, quand je me levai, — La maison de ma maîtresse j’aperçus.
Chanté par Marie-Jeanne le Bail, Port-Blanc.
# Son ar botoer coat

| ◄ Groac’h al linad | Son ar botoer coat | Ar zoner ► |
Ar verc’h Vargot a zo laëret
 la la ! Ar verc’h Vargot a zo laëret (bis)
Gant eur botoër coat eo êt.
Et eo gant eur botoêr coat
D’eur lojenn blouz, da greiz ar c’hoat.
Ar verc’h Vargodic a oele,
Na gafe den hi c’honsolje,
Na gafe den hi c’honsolje,
Ar botoër, hennès a re.
Hennès a lavar d’hei bepred ;
— « Tewet, Margot ! na oelet ket !
« Tewet, Margot ! na oelet !
« Coat d’ober tan na vanco ket ;
« Coat d’ober tan na vanco ket ;
« Bleut d’ôr crampos, na laran ket.
« Pa vanco dour, me iell’ da wit ;
« Pa vanco boet, me iello couit.
— « Ma vijen dimêt en ti ma zad,
Me ’m ije grêt eur fortun vad.
’M ije bet mab Kergadiaou,
’N efoa daouzec cougon en he graou,
Nac eur marc’h lard, er marchossi ;
Botoër coat n’eus foueltr hini.
Sabotier coat n’eus hini ’n he,
Met leiz lojenn a vugale.
— Ar botoër coat, pa labour,
N’eus ket affer da efan dour ;
Mès ar gwin ruz hac ar gwin gwenn,
Ar gwin ardant leiz ar werenn.